05/06/2020 | Administración LocalMunicipal
As Pontes de García Rodríguez
Secretaría
Convocatoria bases proceso selectivo dun/dunha auxiliar do Servizo de Axuda a Domicilio

ANUNCIO Expediente:2020/E001/000005 Mediante o Decreto nº 693/2020, do 01 de xuño, a concelleira delegada da Área de Recursos Humanos, Industria e Emprego, efectuou a convocatoria do proceso selectivo que se indica, con suxeición ás seguintes: "BASES QUE REXERAN O FUNCIONAMENTO DUNHA LISTA DE ESPERA PARA A CONTRATACION LABORAL TEMPORAL DE AUXILIAR DO SERVIZO DE AXUDA A DOMICILIO.- 1.- Obxecto da convocatoria: O obxecto da presente convocatoria é a a cobertura de necesidades no servizo de axuda a domicilio, do departamento de servizos sociais, mediante a contratación temporal para o seguinte: Determinación dunha lista de espera para a cobertura de baixas médicas, vacacións, excedencias, permisos, e cobertura de vacantes segundo o especificado na base novena. Natureza e características da praza: Persoal laboral asimilado a grupo C2.2.- Período e modalidade de contratación: Lei 12/2001 de 9 de xullo, RD 2720/1998, de 18 de decembro e, no seu caso, Disp. Transitoria Sexta do R. D. Lei 5/2002, de 24 de maio polo que se desenvolve o art.15 do Estatuto dos Traballadores. Modalidade de contratación: interinidade ou acumulación de tarefas, segundo corresponda.3.- Sistema de provisión: Concurso (con eventual proba de galego) 4.- Requisitos dos aspirantes: a) Ser de nacionalidade española ou dun estado membro da Unión Europea. b) Ter cumpridos os 16 anos de idade. c) Non padecer enfermidade ou eiva física que impida o normal exercicio da función. d) Non estar incurso en causa de incapacidade ou incompatibilidade que determine a lexislación vixente. e) Non ter sido separado mediante expediente disciplinario do servicio do Estado, Comunidade Autónoma ou Administración Local, nin atoparse inhabilitado para o exercicio das funcións públicas, nin ter antecedentes penales por delitos de natureza sexual, caso de tratarse de actividade que implique contacto con menores. f) Titulación: Título de formación profesional de grao medio de atención sociosanitaria ou equivalente, regulado no Real decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, do 1 de agosto, g) Permiso de conducir B. h) Coñecemento de galego: Celga 3, Curso de iniciación ou equivalente. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de formalización do contrato.5.- Presentación de solicitudes: As solicitudes, no modelo que se publicará na páxina web do concello, serán feitas no Rexistro Xeral do Concello no prazo de DEZ DIAS NATURAIS (10), contados desde o seguinte ao do anuncio da convocatoria no BOP. Tamén se publicará a convocatoria na páxina web do concello e no taboleiro de edictos. A documentación a aportar será orixinal ou copia compulsada. Presentarase a documentación requerida a efectos de valoración do proceso selectivo. A estes efectos é determinante suliñar que a copia dun contrato de traballo non acredita un período determinado de tempo traballado, polo que deberá achegarse tamén certificación de vida laboral. Os servizos prestados na Administración acreditaránse mediante certificado expedido ao efecto. Tamén se poderán presentar por calquera dos medios e lugares reflectidos no artigo 38 da LPAC. Realizarase no modelo oficial publicado como Anexo ás presentes bases e se facilitará así mesmo no Rexistro Xeral do concello. As instancias poderán presentarse no Rexistro Xeral do concello en horario de 8:30 a 14 horas (luns a venres). Tamén poderán presentarse por calquera dos medios admitidos na Lei 39/2015, do 1 de outubro, do procedemento administrativo das Administracións Públicas (LPAAP). 6.2) Rematado o prazo de presentación de instancias, a Concelleira Delegada de Recursos Humanos ditará resolución, no prazo de cinco días naturais, que se publicará no Taboleiro de Edictos do concello e na páxina web, declarando aprobada a lista provisional de admitidos/as e excluídos/as, con indicación, se é o caso, das causas de exclusión e outorgando o prazo improrrogable de 10 días hábiles seguintes á publicación da dita resolución, para presentar as reclamacións oportunas ou emenda de defectos, nos termos da LPAAP. De non existir persoas excluídas, aprobarase con carácter definitivo a lista de admitidos.6.3) Transcorrido o prazo de emenda de defectos, de ser o caso por existiren persoas excluídas, o Concelleiro Delegado de Réxime Interno e Recursos Humanos declarará aprobada a lista definitiva de admitidos e excluídos, que se publicará no taboleiro de edictos do concello e na páxina web do mesmo. Na citada resolución poderase fixar o lugar, data e hora de realización do CONCURSO. Tamén se designará o Tribunal que cualifique o proceso, nos termos especificados na base seguinte.6.4) Agás a convocatoria, que se publicará do xeito establecido nestas Bases, os sucesivos actos e comunicacións que se deriven da celebración deste proceso selectivo faranse públicos a través do Taboleiro de edictos da Casa do Concello e na páxina web desta administración.7.- TRIBUNAL Estará formado polo persoal que oportunamente se designe mediante Resolución da Concelleira Delegada de Recursos Humanos. A súa composición será: Un Presidente/a, un Secretario/a (funcionario/a de carreira) e tres vogais cos seus respectivos suplentes, respectando en todo caso a paridade home/muller e as normas establecidas no TRLEBEP. Todos eles pertencerán ao grupo de clasificación profesional de titulación igual ou superior ou esixido para o acceso ás prazas convocadas. En ningún caso poderá formar parte do órgano de selección: a) O persoal de elección ou de designación política. b) O persoal funcionario interino ou laboral temporal. c) O persoal eventual. d) As persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. Os membros do Tribunal deberán absterse de formar parte del cando concorran as circunstancias previstas no artigo 23 da Lei 40/2015, notificándoo á autoridade convocante, ou cando realizaran tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusalos de acordo co artigo 24 da mencionada lei. Todos os membros do Tribunal terán voz e voto nas deliberacións do mesmo. O tribunal resolverá todas as dúbidas que xurdan en aplicación das presentes normas así como nos casos non previstos polas mesmas. O tribunal poderá dispoñer a incorporación ós seus traballos de asesores, con voz e sen voto, para as probas en que así o estimen necesario ou conveniente.7.- Criterios a valorar no proceso selectivo: Fase de concurso: (puntuación máxima de 12ptos) a) Experiencia acreditada como persoal laboral nun servizo de axuda a domicilio: A valorar pola Comisión seleccionadora, ata un máximo de sete puntos (7), do seguinte xeito. Os servizos a tempo parcial serán valorados proporcionalmente: a.1) Servizos prestados na empresa privada: 0,05 puntos por mes de servizo ou fracción, a tempo completo. Xeito de xustificación: orixinal ou copia compulsada da vida laboral máis contrato de traballo. a.2) Servizos prestados en calquera Administración Pública distinta do concello das Pontes: 0,07 puntos por mes de servizo ou fracción, a tempo completo. Xeito de xustificación: Certificación, emitida polo órgano competente, dos servizos prestados. a.3) Servizos prestados no concello das Pontes: 0,10 puntos por mes de servizo ou fracción, a tempo completo. Xeito de xustificación: Certificación, emitida polo órgano competente, dos servizos prestados. b) Cursos relacionados directamente co servizo de axuda a domicilio: Ata 50 horas de duración: 0,2 puntos por curso. De 51 a 100 horas: 0,4 puntos. por curso De 101 a 150 horas: 0,6 puntos. por curs De 151 a 200 horas: 0,8 puntos. por curso Máis de 200 horas: 1,25 puntos por curso A puntuación máxima por cursos poderá acadar o total de 3 puntos. c) Titulación superior á esixida na convocatoria e relacionada coa praza (rama sociosanitaria): 0,5 puntos por cada Grao superior de formación profesional, ata un máximo de 2 puntos. Os masters valoraranse no apartado de cursos (máis de 200 horas). 7.3) Coñecemento da lingua galega: Os aspirantes que non teñan a titulación esixida serán obxecto dun exercicio escrito, de traducción directa ou inversa, que durará un máximo de quince minutos. Será cualificado como Apto ou Non apto. Os aspirantes que non superen este exercicio non superarán o proceso para formar parte da lista de espera. A data, hora e lugar de celebración do exercicio, para os aspirantes referenciados, serán oportunamente anunciados tanto na páxina web do concello como no Taboleiro de Edictos. Serán chamados en horas diferentes para evitar aglomeracións ou ben á mesma hora se se trata dun número que permita a simultaneidade para gardar as distancias que permitan as normas relativas ao COVID 19.8.-Puntuación total: Virá determinada pola suma total das puntuacións obtidas. Os empates dirimiranse do seguinte xeito: 1º) Puntuación total de servizos prestados; 2º) Puntuación total de cursos 3º) Puntuación total de Titulacións superiores. De persistiren os empates, éstes dirimiranse por sorteo entre os/as candidatos/as presentados 9.- Lista de espera: a) Elaboración da lista de espera/substitución. Elaborarase unha lista de espera, por orde decrecente de puntuación. Esta puntuación total determina a orde de prelación. No caso de contemplarse a cobertura de vacantes, a puntuación dará lugar á determinación de dúas listas idénticas, na que a orde de prelación será: 1º) Para cobertura de vacantes.2º) Para outros supostos de sustitución tales como interinidade, nas diversas modalides contempladas pola lexislación vixente, ou acumulación de tarefas, de se-lo caso. Esta lista de espera non sustitúe á actualmente vixente, senón que a complementa. Os chamamentos, do xeito que se especifica a continuación, faránse primeiro da lista vixente e soamente cando as renuncias ou incomparecencias fagan imposible a cobertura, acudirase á nova lista, a que saia da aplicación destas bases. O seu umbral temporal (fin da vixencia) é o 31 de decembro de 2024. b) Chamamentos: 1.- Os chamamentos dos/as aspirantes efectuaranse pola orde na que estes/as figuren na lista de espera. Efectuaranse mediante chamada telefónica e/ou correo electrónico. Realizaranse tres chamadas entre as 8:00 e as 15:00 horas, mediando entre elas un mínimo de dúas horas. Se non se tivera resposta en ningunha das tres chamadas nin ao correo elecrónico enviado, considerarase realizado o chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación no proceso, ou en comunicación posterior presentada no rexistro municipal, os datos correctos necesarios (numero/os de teléfono e dirección de correo electrónico). 2.- A aceptación da oferta, efectuarase mediante chamada telefónica ao Servizo de Persoal do Concello das Pontes de García Rodríguez, antes das 14:00 horas do primeiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada. A funcionaria/o que os realice, fará constar mediante dilixencia a realización e resultado obtido dos chamamentos efectuados. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o contrato, será substituído polo seguinte na orde de puntuación da lista de espera, segundo a orde de puntuación acadada. Os integrantes da bolsa de traballo que, sendo convocados para facer efectivo o nomeamento, non se presentaran ou renunciaran a esta sen causa xustificada, ou que renunciasen a continuar desempeñando un posto para o que fosen nomeados, serán eliminados da lista. Se finaliza a relación contractual/administrativa do nomeamento para o que son chamados, manterán o seu lugar na lista. As causas xustificadas figuran no apartado seguinte e supoñen que a persoa segue a ocupar o mesmo lugar na lista. A súa interpretación, caso de ser necesaria, corresponderá á concelleira delegada de persoal, previo informe do servizo xurídico. No caso de seren convocados por segunda vez e non atender sen xustificación ao requerimento, serán expulsados da lista mediante resolución da concelleira delegada. Isto refírese á convocatoria por segunda vez, non a un segundo chamamento dentro dunha primeira lectura da listaxe de espera.3.- Considerarase como causa xustificada para a renuncia ao chamamento, as seguintes: a) Baixa por maternidade/paternidade. b) Hospitalización ou doenza grave que impida a incorporación ao traballo, debidamente acreditada mediante informe/certificado médico. c) Estar traballando no Concello das Pontes como funcionario interino ou como contratado laboral.10.- Presentación da documentación: O/a aspirante proposto presentará a documentación acreditativa do cumprimento das condicións no prazo de tres días desde a notificación da resolución de nomeamento.11.- Impugnación e recursos: Contra os acordos adoptados pola Comisión Seleccionadora, ou Tribunal de Selección poderá interpoñerse o recurso de alzada no prazo de 1 mes contado a partir do día seguinte á notificación do acto ou acordo do Tribunal de Selección. O recurso poderá interpoñerse ante o órgano que ditou o acto ou ante o órgano competente para resolvelo. O órgano competente para a resolución será o concelleiro delegado en materia de persoal. O prazo máximo para ditar resolución e notificar a mesma será de tres meses. Sen prexuízo do establecido no parágrafo anterior; as solicitudes de revisión que poidan presentarse polos aspirantes serán consideradas como solicitudes de acceso ao expediente ao abeiro do previsto no artigo 53.1. a) da Lei 39/2015, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. As Pontes, 2020 ANEXO: MODELO INSTANCIA CONCELLO DAS PONTES DE GARCIA RODRIGUEZ SOLICITUDE PARA PARTICIPAR NAS PROBAS SELECTIVAS I.- DATOS DA PRAZA DENOMINACION: AUXILIAR DO SERVIZO DE AXUDA NO FOGAR DATA PUBLICACION CONVOCATORIA: II.- DATOS PERSOAIS D. DNI:., TFNO:. Domicilio a efectos de notificacións. EMAIL:. EXPOÑO: 1º) Que reúno todos e cada un dos requisitos esixidos na convocatoria (Base quinta).  Así mesmo manifesto que me foi recoñecida unha minusvalía, polo que solicito a adaptación que se achega polos motivos que se expresan (En folio aparte especificaránse os motivos da minusvalía e as adaptacións que solicita) 2º) Que me comprometo, no caso de obter a praza e dentro do prazo sinalado nas bases da convocatoria, a presentar os documentos relacionados nas mesmas e asinar o contrato correspondente, ou tomar posesión, no seu caso, así como cumplir os demáis requisitos esixidos nas Bases da Convocatoria. SOLICITO: Ser admitido/a á convocatoria citada, a fin de participar nas probas se selección correspondentes. As Pontes,. de. de 2.020. (Asdo) De conformidade coa Lei Orgánica de protección de datos de carácter persoal (LOPD), informámoslle que os datos de carácter persoal que se solicitan na presente instancia serán incorporados a un ficheiro inscrito na Axencia española de protección de datos, do cal é responsable o concello das Pontes de García Rodríguez e serán tratados para xestionar os procesos de selección da institución. Vostede ten a posibilidade de exercer os dereitos de acceso, rectificación, cancelación e oposición previstos na lei dirixíndose ao Rexistro Xeral do concello das Pontes de García Rodríguez, Parque Municipal, s/n, As Pontes. SR. ALCALDE-PRESIDENTE DO CONCELLO DAS PONTES” As Pontes de García Rodríguez, 02 de xuño de 2020 A concelleira de Recursos Humanos, Industria e Emprego Irina Ionela Benot Mansoa